b'\n_START_ARTICLE_\nKapela Marije Pomo\xc4\x8dnice, Filovci\n_START_SECTION_\nIzgled kapele\n_START_PARAGRAPH_\nFilovs\xc2\xadka kapela naj bi se arhitekturno in tlorisno zgledovala po renkovski kapeli (zgrajena 1933), saj ji je zelo podobna. Obe imata skoraj enak zvonik, cerkveno ladjo in apsido, ki je na zunanji strani oglata._NEWLINE_Opeko za gradnjo kapele so Filov\xc4\x8darji dobili na zapu\xc5\xa1\xc4\x8denem marofu, ki je stal na Prelogaj, zahodno od dana\xc5\xa1nje gramoznice. Marof je bil na prodaj, va\xc5\xa1\xc4\x8dani so ga odkupili, opeko pa uporabili pri zidavi kapele. Pri zidavi pa je pri\xc5\xa1lo tudi do stati\xc4\x8dnih te\xc5\xbeav. Obok v kapeli naj bi po\xc4\x8dil, zato je obstajala nevarnost, da se zru\xc5\xa1i. Da bi utrdili posedanje zidu in pokanje stropa, so sezidali nosilna stebra ob zvoniku pred vhodom v kapelo. Veliko denarja za zidavo in opremo filovske kapele so prispevali tudi filovski in dru\xc2\xadgi izseljenci in sezonski delavci iz tujine, pred\xc2\xadvsem iz Argentine in Amerike. Blagoslovitev kapele v \xc4\x8dast Mariji Pomo\xc4\x8dni\xc2\xadci kristjanov je bila v nedeljo, 21. maja 1939. V nedeljo je ob 7. uri krenila procesija od kapele proti Bogojini. Po rani ma\xc5\xa1i je filovska procesija pri farni cerkvi prejela podobo Marije Pomo\xc4\x8dnice kristjanov in jo sve\xc4\x8dano odpeljala v Filovce. Kapelo je blago\xc2\xadslovil dekan Ivan Jeri\xc4\x8d, ki je imel tudi glavno pridigo.\n_START_SECTION_\nPoslikava kapele\n_START_PARAGRAPH_\nLeta 1947 je notranjost kapele in podobo Mari\xc2\xadje Pomo\xc4\x8dnice poslikal akademski slikar Janez Me\xc5\xbean. Osrednje mesto zavzema motiv Marije zavetnice s pla\xc5\xa1\xc4\x8dem. Zahodno enoto oboka zavzema prizor \xc5\xa1tirih letnih \xc4\x8dasov. Na severni strani je slikar upodobil sv. Cirila in Metoda ter \xc5\xa1kofa Martina Slom\xc5\xa1ka. Na ju\xc5\xbeni strani pa sta sv. Peter in Pavel ter Anton Padovanski.\n_START_SECTION_\nArhitektura\n_START_PARAGRAPH_\nArhitektura kapele je neogotska in neoromanska. Spada pa v drugo polovico 19. stoletja. Kapela stoji ob gasilskem domu.'